Nafarroako Parlamentuko Mahaiak, 2019ko azaroaren 18an egindako bilkuran, Eledunen Ba­­tzarrari en­­tzun ondoren, erabaki hau hartu zuen, besteak beste:

**1.** Izapide­­tzeko onar­­tzea Cristina Ibarrola Guillén andreak aurkezturiko mozioa, zeinaren bidez Espainiako Gobernua premia­tzen baita Suizidioaren Preben­tziorako Estrategia Nazional bat taxutu dezan, eta Nafarroako Gobernua, Suizidioaren Preben­tziorako Nafar Estrategia integral bat presta dezan.

**2.** Nafarroako Parlamentuko Aldizkari Ofizialean argitara dadin agin­­tzea.

**3.** Mozioa Osoko Bilkuran izapide­­tzea, eta zuzenketak aurkezteko epea buka­­tzea eztabaidari ekiteko bilkura-egunaren aurrekoaren eguerdiko hamabietan.

Iruñean, 2019ko azaroaren 18an

Lehendakaria: Unai Hualde Iglesias

MOZIOAREN TESTUA

Navarra Suma talde parlamentarioari atxikitako foru parlamentari Cristina Ibarrola Guillén andreak, Legebil­tzarreko Erregelamenduan xedatuaren babesean, honako mozio hau aurkezten du, Osoko Bilkuran eztabaida­tzeko:

Espainiako Suizidioaren Behatokiak argitaratutako azken datuen arabera, 2017an 3.679 per­tsonak egin zuen bere buruaz beste: egunean 10, bi ordu eta erditik behin bat. Lautik hiru (2.718) gizonezkoak ziren, eta lautik bat (961) emakumeak. Datu horien arabera, igoera % 3,1eko izan zen aurreko urtearen aldean. Suizidioa da Espainian kanpo-arrazoiengatiko hilkortasun-arrazoi nagusia. Suizidio-tasa bere horretan mantendu da mende honetan: 100.000 biztanleko 7-8 hildako (10-13 gizon eta 3-4 emakume).

Espainian beste herrialde ba­tzuetan baino nabarmen ­txikiagoa da suizidio-tasa. Tasarik handienekoen artean daude Lituania, Hego Korea, Eslovenia, Letonia, Japonia, Hungaria, Belgika, Estonia, Estatu Batuak, Polonia, Finlandia, Fran­tzia, Australia eta Sui­tza.

Suizidioa lehentasunez jorratu beharreko arazo bat da Espainian eta Nafarroan, hilkortasunean duen inpaktuagatik ez ezik ukitutako per­tsonengan nahiz haien familiarengan eta inguru hurbilean eragiten duen sufrikario fisiko eta emozionalagatik ere. Nafarroan suizidioen tasa batez besteko nazionalaren an­tzekoa da: 100.000 biztanleko 7,36 2017an (batez besteko nazionala 100.000 biztanleko 7,91koa izan zen).

2014an, Nafarroa ai­tzindaria izan zen nazioan arazo horri dagokionez. Suizidioaren preben­tziorako protokolo bat taxutu zuen horretarako preseski sortutako lantalde tekniko batek, eta gero eratu zen jokabide suiziden preben­tziorako eta jarduteko departamentuarteko ba­tzordea, auziari modu integralean ekiteko ikuskera diziplinarteko batekin.

Bestalde, 2017ko apirilean, talde mistoari atxikita zeuden UPN-Unión del Pueblo Navarroren diputatuek legez besteko proposamen bat aurkeztu zuten Diputatuen Kongresuan, suizidioaren aurkako preben­tziorako plan nazional bat taxutu zedin. Osasun eta Gizarte Zerbi­tzuen Ba­tzordeak legez besteko proposamena eztabaidatu eta one­tsi zuen 2017ko azaroaren 14an egindako bilkuran. Ez da planik egin, nahiz eta sei hilabeteko epean taxutu behar zen.

Nafarroari dagokionez, Espainian suizidioaren preben­tzioari ekiterakoan erreferen­tzia izan arren, arlo horretan azken urteotan ez da neurri eraginkorrik ezarri; beste erkidego ba­tzuek, aldiz, aurrerabidea egin dute suizidioaren preben­tziorako protokolo eta estrategietan; halatan, une honetan, Madril, Katalunia edo Valen­tziaren a­tzetik dago Nafarroa arazo hori jorra­tzeari dagokionez. Euskal Autonomia Erkidegoak estrategia bat argitaratu du orain dela gu­txi, eta beste autonomia erkidego ba­tzuek –Gaztela eta Leon eta Asturias, kasu– protokoloak taxutu dituzte.

Nazioartean, Estatu Batuak, Kanada, Fran­tzia eta Belgika erreferenteak dira suizidioaren preben­tzioari buruzko estrategietan eta ikerketan. Eskandinaviako herrialdeetan, non suizidio-tasa oso handia izan ohi den, neurri eraginkorrak ezarri dituzte, eta horiei esker nabarmen ari dira murrizten tasa horiek.

Nafarroak une honetan ez dauka jokabide suiziden erregistro integratuko sistemarik, eta horrek erago­tzi egiten du arazoaren dimen­tsioa norainokoa den, eta ez da baliabiderik esleitu suizidioaren preben­tziorako berariazko ekin­tzak ezar­tzeko.

Nafarroan suizidioaren preben­tziorako protokoloa berriz definitu beharra dago, plan nazionalarekin bat datorren estrategia integral baten baitan definitu ere, hartara identifikatu ahal izanen baitira preben­tziorako neurri eraginkorrei ekiteko eta iker­tzeko jardunbide egokiak eta sinergiak. Estrategia horretan honako beharrizan hauek jaso beharko lirateke, besteak beste: suizidio-saiakeren eta burututako suizidioen informazio eta erregistro integratuko sistemak hobe­tzea; arazoaren norainokoa egoki zehaztuko duen, esku har­tzeko beharrizanak identifikatuko dituen eta ekin­tzak birdefinituko dituen behatoki bat sor­tzea; jokabide eta asmo suiziden kasuan osasungin­tzako profesionalengana azkar iristeko zirkuituak defini­tzea; lagun­tza-mailen artean eskuragarritasuna eta jarraitutasuna sustatuko duen lagun­tza-plan bat defini­tzea eta ezar­tzea; informazioko webgune bat sor­tzea; jokabide edo asmo suizidak dauzkaten per­tsonen jarraipena egiteko telefonoa susta­tzea; lagun­tza zentralizatuko eta koordinazioko telefono bat eta informazio gune bat abian jar­tzea, prestakun­tza jaso duten langileen ardurapean; osasun arlokoak nahiz osasun arlokoak ez diren profesionalei prestakun­tza emateko programa bat; gizarte-sen­tsibilizazioko ekin­tzak egitea, eta jokabide suizida duten per­tsonen edo suizidioa burutu dutenen senitartekoei eta ingurukoei lagun­tza emateko programa bat.

Suizidioaren preben­tziorako Nafarroako estrategia taxu­tzen parte hartuko dute inplikatuta dauden profesionalek eta Besarkada-Abrazo Elkarteak, zeina lan handia egiten ari baita dagoeneko, batik bat ukitutako per­tsonen senitartekoei babesa ematen eta lagun egiten.

Horregatik guztiagatik, honako erabaki proposamen hau aurkezten dugu:

1. Nafarroako Parlamentuak Espainiako Gobernua premia­tzen du Suizidioaren Preben­tziorako Estrategia Nazionala taxutu dezan.

2. Nafarroako Parlamentuak Nafarroako Gobernua premia­tzen du sei hilabeteko epean Suizidioaren Preben­tziorako Nafarroako Estrategia integrala taxutu dezan.

Iruñean, 2019ko azaroaren 14an

Foru parlamentaria: Cristina Ibarrola Guillén